钦定古今图书集成/明伦汇编/宫闱典/第037卷 > 穆宗韦皇后
## 钦定古今图书集成/明伦汇编/宫闱典/第037卷 > 穆宗韦皇后

按《唐书后妃传》：穆宗宣懿皇后韦氏，失其先世。穆宗
为太子，后得侍，生武宗。长庆时，册为妃。武宗立，妃已
亡，追册为皇太后，上尊谥，又封后二女弟为夫人。有
司奏“太后陵宜别制号。帝乃名所葬园曰福陵。既又
问宰相：‘葬从光陵与但祔庙孰安’？奏言：‘神道安于静，
光陵因山为固，且二十年，不可更穿。福陵崇筑已有’”
所当，遂就臣等请奉主祔穆宗庙便。帝乃下诏：“朕因
诞日，展礼于太皇太后，谓朕曰：‘天子之孝，莫大于承
续。今穆宗皇帝虚合享之位，而宣懿太后实生嗣君，
当以祔庙’。”繇是奉后合食穆宗室。

==宣宗晁皇后按唐书后妃传宣宗元昭皇后晁氏不详其世少入邸最见宠答及即位以为美人大中中薨赠昭容诏==翰林学士萧寘《铭》。其窆具载生郓王万寿公主。后夔
昭等五王居内院，而郓独出阁。及即位，是为懿宗。外
颇疑帝非长，寘出铭辞以示外廷，乃解。帝追册昭容
为皇太后，上尊谥，诏后二等以上亲悉官之，配主宣
宗庙，自建陵曰庆陵，置宫寝。